**14. Verzió Nemzetközi Emberi Jogi Dokumentumfilm Fesztivál**

**DIÁKVERZIÓ**

**SZÍV-BLOKK (két film egy blokkban – 61 perc)**

1. **Daniel**

Anastazja Dabrowska / Lengyelország / 2016 / 24 perc – ***eredeti nyelven, magyar felirattal***

A Down-szindrómás Daniel nyaranta táborozni jár. A film a tizenéves fiú és barátai tábori mindennapjait követi nyomon, rögzítve legintimebb beszélgetéseiket is, amelyek során szó esik szerelemről, valós és képzelt barátnőkről és a nagy ő iránti vágyról. A srácok kitárgyalják, hogy mit jelent a gyengédség és a közelség, mit jelentenek az apró jelek és a nagy remények. Az érzelmi élet fontos kérdéseire keresik a választ, ezáltal tárva elénk az érzelmek univerzális dimenzióit.

Előzetes: <https://vimeo.com/187275640>

1. **Lány-szívvel**

Anne Scheschon / Németország / 2017 / 37 perc – ***eredeti nyelven, magyar felirattal***

A hét éves Nori számára teljesen világos a helyzet: ő egy lány, mert lány-szíve van, de a teste fiú-test. Öt éven át anya és fia jelentéktelennek tűnő dolgokról vitatkozott: a nadrágok és az ingek színe hirtelen fontossá vált, később a fiú már csak szoknyát volt hajlandó felvenni, és csatot rakott az akkor még rövid hajába. Aztán egy nap Nori elmondja anyjának a legkedvesebb álmát, miszerint egy varázsló a péniszét vaginává változtatja, hogy „igazi” lány lehessen. Josephine ekkor ébred rá, hogy nem fia, hanem lánya van, és hogy mindent újra kell kezdenie, ha azt akarja, hogy a gyereke boldogan nőjön fel. A film a női sors és a társadalmi normákon túli boldogulás kihívásait mutatja be Nori és Josephine küzdelmén keresztül.

Előzetes: <https://vimeo.com/194801194>

**PLASZTIK KÍNA**

Jiu-Liang Wang / Kína / 2016 / 82 perc – ***eredeti nyelven, magyar felirattal***

A tizenegy éves Yi-Jie és családja egy kínai műanyaghulladék-feldolgozó műhelyben él: ott dolgozik és ott lakik. A kislány széttépett tasakok pormaradványaiból ismeri meg a kávé ízét, angol gyerekek leselejtezett tanulókártyáiból tanul angolul, törött Barbie babák a legjobb barátai. Apja megígérte neki, hogy iskolába küldi, de a nehezen megkeresett pénzét inkább elissza. Kun, a feldolgozó műhely tulajdonosa éjt nappallá téve dolgozik, és nem vesz tudomást saját és családja egészségügyi problémáiról, mert egy menő autóra gyűjt. Lenézi Yi-Jie családját, miközben szüksége van rájuk, mert a piszkos munkát rajtuk kívül senki se végzi el. Yi-Jie mindezek ellenére nem adja fel álmát, hogy iskolába járjon. De vajon ki tud-e törni a szegénység ördögi köréből, vagy ő is a szülei sorsára jut, akik írástudatlan munkásként dolgoznak a feldolgozó üzemben? Megrendítő történet a társadalmi egyenlőtlenségről, amely arra figyelmeztet bennünket, hogy tetteink a tőlünk több ezer kilométerre élő emberek életére is hatással lehetnek.

Előzetes: <https://www.youtube.com/watch?v=v0Kif9cugQ0>

**FOLYTATÁS A KÖVETKEZŐ OLDALON!**

**A BŰN ALGORITMUSA**

Matthias Heeder, Monika Hielscher / Németország / 2017 / 88 perc – ***eredeti nyelven, magyar felirattal***

Mi történik akkor, ha a holnapi gyilkosság már ma megakadályozható? A jövőbeli bűncselekmények megjóslása és meghiúsítása sci-finek tűnik, miközben már valóság. Nagy teljesítményű számítógépek és mindenütt jelenlévő kamerák különféle forrásokból adatokat gyűjtenek, amelyeket aztán algoritmusok értékelnek és elemeznek. Eközben mi, állampolgárok a rögzített adatok hordozóivá válunk: minden lépésünket, üzenetünket és vásárlásunkat követik és feltérképezik. A számítógépek értékelik, mennyire valószínű, hogy bűncselekményt követünk el, és végül összeállítják a jövőbeli bűnözők listáit. De mi történik akkor, ha te is felkerülsz a listára? És mi van akkor, ha hibás az adat?

Előzetes: <https://vimeo.com/218589966>

**A HULLADÉK ÍZE**

Valentin Thurn / Németország / 2011 / 88 perc – ***eredeti nyelven, magyar felirattal***

Európában a megtermelt élelmiszer több mint fele szemétben végzi azelőtt, hogy eljutna az asztalig. A kontinens háztartásai évente 100 milliárd eurónyi ételt dobnak ki. Ez a mennyiség a világ összes éhező emberének elég lenne, kétszer. Európa ennek ellenére mégis egyre többet pazarol. De miért? A film ezt a kérdést járja körül, a válaszok pedig kirajzolnak egy rendszert, amelynek mindannyian részesei vagyunk, és amely katasztrofális hatással van a világ éghajlatára.

Előzetes: <https://vimeo.com/15693148>

**VÁRAKOZÁS**

Emil Langballe / Dánia / 2016 / 58 perc– ***eredeti nyelven, magyar felirattal***

Rochsar szép, okos és népszerű. Jól tanul és tehetséges focista. A tizennégy éves lány mégis gyötrődik. Szüleivel és idősebb testvéreivel öt évvel ezelőtt menekültek el Afganisztánból Dániába, ahol azóta is tartózkodási engedély nélkül, a kitoloncolás állandó fenyegetettségében élnek. Rochsarra, a család legfiatalabb tagjára nehéz feladatot oszt a sors: egyedül ő beszél folyékonyan dánul, ezért ő tartja a kapcsolatot az ügyvédekkel és a bevándorlási hivatallal. De vajon elbírja-e ezt a terhet egy tizenéves lány? A barátok, a szomszédok és az ismerősök segítenek, de a menekültpolitika sokszor könyörtelen.

Előzetes: <https://www.youtube.com/watch?v=tdxdM-AiRR4>

**#JÓTTENNI**

Loeke de Waal, Steffi Posthumus / Hollandia / 2016 / 59 perc– ***eredeti nyelven, magyar felirattal***

Legyen szó bármelyik meghatározó közösségi oldalról, Facebook, Instagram, Tinder, Pinterest, az önkéntes turizmus (voluntourism) divatja mindegyiken exponálódik, ami nem meglepő, hiszen ezek a platformok tökéletesek arra, hogy megmutassuk a kalandos, humanitárius világjáró oldalunkat, ami jól megtestesíti a gazdagabb társadalmakban élő emberek jócselekedetek iránti vágyait. A huszonegy éves dán Mitchell azért, hogy fejlődjön és javítson a világon, befizet egy utazásra, és önkéntesnek megy a dél-afrikai Cape Townba. Amikor megérkezik, rádöbben, hogy drasztikusan változtatnia kell az elvárásain, mert ez a projekt nem éppen az, amire számított. A film Mitchell kaland- és célkeresését követi nyomon egy olyan úton, amely árnyoldalai nem jelennek meg a közösségi média lelkes beszámolóiban.

Előzetes: <https://vimeo.com/149639237>